વડોદરા: નવાયાર્ડ કેયા મોટર્સ પાસે આઇસક્રીમ પાર્લર નજીક સોમવારે રાત્રે બે જૂથ વચ્ચે જૂના ઝઘડાની અદાવતમાં મારામારી અને પથ્થરમારો થયો હતો. ઘટનામાં ત્રણને ઇજા પહોંચી હતી. નવાયાર્ડ હાજી પાર્કમાં રહેતા અનિશ ઇકબાલ રાજની માતા બીમાર હોવાથી સોમવારે રાત્રેે તેમના માટે આઇસક્રીમ લેવા માટે મિત્ર ઇરફાન પઠાણ સાથ અમુલ પાર્લર ખાતે આવ્યો હતો. તે સમયે ત્યાં બબલુ પઠાણ અને અરબાઝ પઠાણ , સાહિદ શેખ અને અન્ય 2 શખ્સ ત્યાં આવ્યા હતા અને તેમની વચ્ચે અગાઉ થયેલા ઝઘડાની અદાવત રાખી તમે બહુ દાદા થઇ ગયા છો તેમ કહી ઝઘડો કર્યો હતો.